### Beslutning

Godkendt.

### Sagsfremstilling

## Resume og sagens baggrund

På Kommunalbestyrelsens møde den 26: august 2020 er der givet en anlægsbevilling på 2,6 mio. kr. i 2020 og 8,6 mio. kr. i 2021 til bygningstilpasninger til formålet. Sideløbende var der et behov for at finde en ny samlet placering til det udekørende pleje- og sygepersonale i IP Syd for grupperne i Høng og Gørlev. Den tidligere materielgård i Gørlev på [adresse] blev fundet som egnet bygning. Grundet ekstraordinære prisstigninger og betydelige uforudsete udgifter er der estimeret en merudgift på 3,6 mio. kr. Dertil kommer en afretning af parkeringsarealet på 0,15 mio.

Der søges derfor om en anlægsbevilling på 3,75 mio. kr. finansieret af kassen til færdiggørelse af det udbudte projekt.

## Indstillinger

Direktøren indstiller, at der gives en anlægsbevilling på 3,75 mio. kr. finansieret af kassen.

## Behandling

Økonomiudvalget, Kommunalbestyrelsen.

## Sagsfremstilling

På Kommunalbestyrelsens møde den 26. august 2020 er der givet en anlægsbevilling på 2,6 mio. kr. i 2020 og 8,6 mio. kr. i 2021 til bygningstilpasninger til formålet. Sideløbende var der et behov for at finde en ny samlet placering til det udekørende pleje- og sygepersonale i IP Syd for grupperne i Høng og Gørlev. Den tidligere materielgård i Gørlev på [adresse] blev fundet som egnet bygning. Grundet ekstraordinære prisstigninger og betydelige uforudsete udgifter er der estimeret en merudgift på 3,6 mio. kr. Dertil kommer en afretning af parkeringsarealet på 0,15 mio.

Der søges derfor om en anlægsbevilling på 3,75 mio. kr. finansieret af kassen  til færdiggørelse af det udbudte projekt.

Administrationen i Kalundborg Kommune har sammen med kommunens rådgiver på projektet set på hvilke årsager, der er til budgetoverskridelsen. På markedet for byggematerialer er der i det seneste år sket store prisstigninger. For eksempel ses en tredobling af prisen på træ og stål igennem det seneste år. Der har været en betydelig uforudset udgift i forhold til jordarbejde inde i bygningen på 0,5 mio. Den samlede merudgift er estimeret til 3,75 mio. kr. i forhold til oprindelig bevilling på 11,2 mio. kr.

Byggeriet er nu inde i sin afsluttende fase og forventes afsluttet i slutningen af juni. Bygningen er klar til indflytning i starten af august.

## Økonomiske konsekvenser

Der søges om en anlægsbevilling på 3,75 mio. kr. finansieret af kassen.

[adresse] bemærkninger er indarbejdet i sagen.

### Sagens forløb

18-05-2022 Økonomiudvalget
Anbefales.